Na podlagi 6. člena Zakona o voznikih (Uradni list RS, št. 85/2016, 67/2017 in 21/2018 – ZNOrg) in 17. člena Statuta Občine Nazarje (Uradno glasilo slovenskih občin, št. 59/2017) je Občinski svet Občine Nazarje na 5. redni seji, dne \_\_\_\_\_, sprejel

**S K L E P o ustanovitvi**

**Sveta za preventivo in vzgojo v cestnem prometu v Občini Nazarje**

1. **člen**

**(ustanovitev sveta)**

S tem sklepom Občinski svet Občine Nazarje ustanovi Svet za preventivo in vzgojo v cestnem prometu v Občini Nazarje (v nadaljevanju: svet).

1. **člen**

**(pristojnosti sveta)**

Svet skrbi za načrtovanje in usklajevanje nalog preventive in vzgoje v cestnem prometu na lokalni ravni, zlasti razvija in uveljavlja ukrepe za večjo varnost, vzpodbuja razvoj humanitarnih in solidarnih odnosov med vozniki in drugimi udeleženci v cestnem prometu ter prometne kulture udeležencev v cestnem prometu.

1. **člen**

**(naloge sveta)**

Svet opravlja naslednje naloge:

1. ocenjuje stanje varnosti v cestnem prometu na lokalni ravni,
2. predlaga organom lokalne skupnosti programe za varnost cestnega prometa in ustrezne ukrepe za njihovo izvajanje,
3. koordinira izvajanje nalog na podlagi programov za varnost cestnega prometa na lokalni ravni,
4. sodeluje pri izvajanju prometne vzgoje, dodatnem izobraževanju in obveščanju udeležencev cestnega prometa o ukrepih za doseganje prometne varnosti,
5. koordinira izdajanje in razširjanje prometno vzgojnih publikacij in drugih gradiv, pomembnih za preventivo in vzgojo v cestnem prometu na lokalni ravni.

1. **člen**

**(sestava sveta)**

Svet je strokovno posvetovalno telo Občine Nazarje s področja varnosti cestnega prometa, ki ga sestavljajo predstavniki organov lokalne skupnosti ter drugih organov, organizacij in institucij z območja lokalne skupnosti, katerih dejavnost je usmerjena k preventivi in vzgoji v cestnem prometu (npr. vzgojno-izobraževalnih organizacij, organizacij civilne družbe, policije, šol vožnje, upravljavcev cest in drugih).

1. **člen**

**(imenovanje sveta)**

Svet ima pet stalnih članov, ki jih imenuje občinski svet:

1. en predstavnik občinskega sveta,
2. en predstavnik policijske postaje,
3. en predstavnik združenja šoferjev in avtomehanikov oziroma avto moto zveze in
4. en predstavnik zavodov s področja vzgoje in izobraževanja
5. en predstavnik upravljalcev cesta.

Stalne člane imenuje občinski svet za dobo štirih (4) let in so lahko ponovno imenovani. Pri delu sveta lahko sodelujejo tudi zunanji strokovni sodelavci, ki jih na predlog predsednika sveta imenuje župan in se vključujejo v delo sveta glede na obravnavano problematiko.

1. **člen**

**(predsednik sveta)**

Svet izmed svojih stalnih članov na prvi seji izvoli predsednika, ki pripravlja, sklicuje in vodi seje ter skrbi za izvajanje sprejetih določitev. Prvo sejo sveta skliče župan in jo vodi do izvolitve predsednika sveta.

1. **člen**

**(način dela sveta)**

Svet dela na sejah. Pri delu sveta se smiselno uporabljajo določbe Poslovnika Občinskega sveta Občine Nazarje. Članom sveta pripada za udeležbo na sejah sveta nagrada v obliki sejnine, v skladu s Pravilnikom o plačah in drugih prejemkih občinskih funkcionarjev, članov delovnih teles občinskega sveta ter članov drugih organov Občine Nazarje.

1. **člen**

**(poročilo o delu in program dela)**

Svet je dolžan občinskemu svetu vsako leto predložiti poročilo o svojih aktivnostih v preteklem letu in pripraviti program dela za prihodnje leto.

1. **člen**

**(opravljanje strokovnih opravil)**

Strokovna, tehnična in administrativna opravila za svet opravlja občinska uprava občine.

1. **člen**

**(sredstva za financiranje)**

Sredstva za financiranje dejavnosti sveta ter za izvajanje nalog s področja preventive in vzgoje v cestnem prometu v občini se zagotavljajo v proračunu občine in iz drugih virov v skladu z zakonodajo.

1. **člen**

**(rok za imenovanje sveta)**

Občinski svet občine imenuje svet po določilih tega sklepa v roku 60 (šestdeset) dni od njegove uveljavitve.

1. **člen**

**(pričetek veljavnosti)**

Ta sklep začne veljati 15 dan po objavi v Uradnem glasilu slovenskih občin.

Številka: 032-0004/2018-5

Nazarje, \_\_\_\_\_\_ 2019

Občina Nazarje,

Matej Pečovnik, župan